
REPUBLIKA HRVATSKA
OPĆINSKI KAZNENI SUD U ZAGREBU
Zagreb, Ilica-Selska, Ilica 207			        Poslovni broj: Kovm-210/2025-9


R E P U B  L I K A  H R V A T S K A

R J E Š E N J E
	

Općinski kazneni sud u Zagrebu, Odjel za mladež po sucu za mladež tog suda Iki Peranović, uz sudjelovanje Maje Jež, kao zapisničara, u kaznenom predmetu protiv okrivljene A. Š., OIB:, zbog kaznenog djela iz članka 177. stavak 3. Kaznenog zakona („Narodne novine“ br: 125/11., 144/12., 56/15., 61/15., 101/17.,  118/18.,  126/19., 84/21., 114/22. , 114/23. 36/24.– dalje u tekstu: KZ/11.),  povodom optužnice Općinskog kaznenog državnog odvjetništva u Zagrebu (u daljnjem tekstu: OKDO Zagreb) broj KOz-DO-2025 od 16. rujna 2025. godine, dana 7. svibnja 2026. godine, 



r i j e š i o     j e

Na temelju članka 351. stavka 5. Zakona o kaznenom postupku („Narodne novine“ broj 152/08., 76/09., 80/11., 91/12., 143/12., 56/13., 145/13., 152/14., 70/17., 126/19., 130/22., 80/22., 36/24. i 72/25.; dalje u tekstu: ZKP), izdvaja se iz spisa: 

- službena zabilješka djelatnika Policijske uprave zagrebačke,  postaje Zagreb, sastavljena  1. veljače 2025. godine povodom obavijesnog razgovora sa djetetom (list 11 spisa),
- službena zabilješka djelatnika Policijske uprave zagrebačke postaje Zagreb, sastavljena  27. veljače 2025. godine povodom obavijesnog razgovora sa djetetom (list 12 spisa).


Obrazloženje

1. 	Općinsko kazneno državno odvjetništvo u Zagrebu podiglo je kod ovog suda optužnicu broj KOz-DO-/2025 od 16. rujna 2025. godine, protiv okrivljene A. Š.zbog kaznenog djela opisanog u članku 177. stavak 3. KZ/11.

 
2.	Sukladno članku 348. stavka 2. ZKP, dana 7. svibnja 2026 .godine održano je ročište te je sudac nakon izvršenog uvida u spis donio rješenje kojim je optužnica potvrđena.

3.	Razmatrajući državnoodvjetnički spis predmeta na istoj sjednici optužnog vijeća, utvrđeno je da se u istome nalaze službene zabilješke policije, i to službena zabilješka djelatnika Policijske uprave zagrebačke,  Policijske postaje sastavljena  1. veljače 2025. godine povodom obavijesnog razgovora sa djetetom (list 11 spisa), i službena zabilješka djelatnika Policijske uprave zagrebačke,  postaje Zagreb, sastavljena  27. veljače 2025. godine povodom obavijesnog razgovora sa djetetom (list 12 spisa).

4.	Prema članku 208. stavku 1. ZKP u prikupljanju obavijesti policija ne može građane ispitivati u svojstvu okrivljenika, svjedoka ili vještaka. 
5.	Prema članku 86. stavku 1. ZKP sudac istrage će do završetka istrage, odnosno predsjednik optužnog vijeća nakon primitka optužnice na potvrđivanje, a prije njezina ispitivanja na prijedlog stranaka ili po službenoj dužnosti rješenjem odlučiti o izdvajanju nezakonitog dokaza iz spisa.
6.	Prema članku 351. stavku 1. ZKP ako vijeće ustanovi da u spisu postoje dokazi koji se prema članku 86. ovog zakona imaju izdvojiti iz spisa, donijeti će rješenje o njihovom izdvajanju iz spisa, osim u slučaju iz stavka 5. istog članka koji propisuje da će se za kaznena djela za koja je propisana novčana kazna ili kazna zatvora do pet godina navedeni dokazi izdvojiti nakon potvrđivanja optužnice.
7.	I prema članku 86. stavka 2. ZKP nakon pravomoćnosti ovog rješenja navedene službene zabilješke zatvaraju se u poseban omot i čuvaju kod suca istrage odvojeno od ostalih spisa te se neće moći razgledavati niti upotrijebiti u kaznenom postupku.

8.	Slijedom iznijetog, a temeljem članka 351. stavka 1. i 5. ZKP u vezi članka 86. stavka 1. ZKP, odlučeno kao u izreci rješenja.
  Zagreb, 7. svibnja 2026.

							Sutkinja za mladež: 
	 						Ika Peranović














UPUTA O PRAVU NA ŽALBU:
Protiv ovog rješenja na temelju članka 351. stavka 3. ZKP, žalba nije dopuštena.

DNA
1. OKDO-u Zagreb na broj KOz-DO-2025
2. okrivljenoj A. Š., 
3. Županijski sud u Zagrebu, sudac istrage

